Anexa


Metodologia de instituire si colectare a taxei de salubrizare
de la utilizatorii noncasnici


 Capitolul I. Dispozitii generale. 
  	Cadrul legal :
● Legea nr. 51/2006 – Legea serviciilor comunitare de utilitati publice (art. 1 alin. 2 lit. e; art. 2 lit. i.; art. 10 alin. 12, 13, 15), cu modificarile si completarile ulterioare;
● Legea nr. 101/2023 - Legea serviciului de salubrizare a localitatilor- republicată (art. 2 alin. 1 si 2; art. 6 alin. (1) lit. k, l, m, ; art. 9 alin. (1) lit. f, alin. (2) , art. 29 alin. (2) lit. e, art. 34, art. 35 alin. (1) lit. b si c, alin (2) lit. b, art. 55, cu modificarile si completarile ulterioare;
● Standard Român SR 13400/ noiembrie 2016;
● Planul Național de Gestionare a Deșeurilor;
● Planul Județean de Gestionare al Deșeurilor;
● Legea nr. 273/2006 - Legea privind finantele publice locale, cu modificarile si completarile ulterioare (art. 30) ;
● Legea nr. 227/2015 privind Codul fiscal, cu modificarile si completarile ulterioare (art. 484 și art. 485);
● Legea nr. 249/2015 privind modalitatea de gestiune a ambalajelor şi a deşeurilor de ambalaje;
● Legea nr. 207/2015 privind Codul de procedură fiscală cu modificarile si completarile ulterioare;
● Ordinul Președintelui Autorității Naționale de Reglementare pentru serviciile comunitare de utilități publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitatile de salubrizare, precum si de calculare a tarifelor/taxelor distincte pentru gestionarea deseurilor si a taxelor de salubrizare, cu modificarile si completarile ulterioare.
● Statutul Asociatiei de Dezvoltare Intercomunitara ”Management Integrat al Deseurilor in Judetul Dambovita”, actualizat. 

Art. 1   Modalitati de stabilire a taxei speciale de salubrizare
        Având în vedere prevederile legislației aplicabile în materia serviciului de utilitate publică de salubrizare a localităților și al regimului de gestionare a deșeurilor, pe teritoriul administrativ al Judetului Dambovita este instituita taxa de salubrizare pentru asigurarea urmatoarelor activitati ale serviciului de salubrizare:
a) colectarea separata si transportul separat al deseurilor menajere si al deseurilor similare provenite din activitati comerciale din industrie si institutii, inclusiv fractii colectate separat, fara a aduce atingere fluxului de deseuri de echipamente electrice si electronice, baterii si acumulatori; sunt incluse aici si si deseurile periculoase din deseuri menajere si deseuri voluminoase colectate in cadrul campaniilor de colectare.
b) sortarea deseurilor de hartie, carton, metal, plastic si sticla colectate separat din deseurile menajere in Statia de sortare Aninoasa, parte a CGD Aninoasa, inclusiv transportul reziduurilor rezultate din sortare la depozitul de deseuri Aninoasa si/sau la instalatiile de valorificare energetica de la Fieni;
c) [bookmark: ref#]eliminarea, prin depozitare, a deseurilor reziduale si a reziduurilor rezultate de la instalatiile de tratare a deseurilor municipale, la depozitele de deseuri nepericuloase. 

       	Art.2 Pentru asigurarea finantarii cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiții pentru realizarea infrastructurii aferente acestuia, utilizatorii noncasnici (institutii publice, operatori economici, II, IF, PFA, fundatii si asociatii non-profit altele decat asociatiile de proprietari/locatari, etc ) care au sediul sau punctul de lucru sau care desfasoara activitati (economice sau de alta natura) pe teritoriul judetului Dambovita, in raza unitatilor administrativ-teritoriale membre ale ADI, achită contravaloarea serviciului de salubrizare, prin taxe de salubrizare. 

Capitolul II. Declaratii de impunere/Decizii de impunere
           Art. 3 (1) In vederea stabilirii taxei de salubrizare, utilizatorii noncasnici mai sus enumerati, au obligatia depunerii Declaratiei de impunere, declaratii realizate pe propria raspundere, de catre reprezentantul legal, conform Anexei 1 (declaratie de impunere) si Anexei 2 (declaratie rectificativa de impunere).  Acestia vor achita o taxa de salubrizare in mod diferentiat, conform Anexei 3, in functie de specificul activitatii, al numarului de angajati si a suprafetei pe care isi desfasoara activitatea. Se vor completa declaratii de impunere pentru sediu principal/secundar si fiecare punct de lucru. În situația în care nu a intervenit nicio modificare rămâne valabilă declarația din anul precedent. 
            (2) Declaratiile pentru stabilirea cuantumului taxei de salubrizare pentru utilizatorii noncasnici se depun pana la 31 ianuarie, pentru anul in curs, in 2 exemplare insotite de copie dupa actul de identitate, la Directia/Compartimentul Taxe si Impozite din cadrul Unitatii administrativ - teritoriale municipiului/orasului/comunei, pe raza careia utilizatorii noncasnici au sediul/punctul de lucru sau detin proprietatea. Prin exceptie, pentru anul 2024, declaratiile pentru stabilirea cuantumului taxei de salubrizare se depun in termen de 30 de zile de la data instituirii taxei, de catre Consiliul Local.
            (3) Ca urmare a depunerii declaratiei, utilizatorii noncasnici vor primi de la Unitatea administrativ - teritoriala decizie de impunere, constituind in acelasi timp si instiintare de plata  in care se va specifica valoarea taxei de salubrizare datorata. 
(4) In cazul nedepunerii declaratiei pentru stabilirea cuantumului taxei speciale de salubrizare, obligatia de plata privind taxa de salubrizare se va stabili din oficiu, pe baza informatiilor din dosarul fiscal, Registrul agricol, Registrul Comertului etc. 
           (5) In cazul neprimirii deciziei de impunere, utilizatorilor noncasnici le revine obligatia de a se informa, la primaria de pe raza careia au sediul/punctele de lucru unde isi desfasoara activitatea, asupra cuantumului taxei de salubrizare.
  	(6) Declaratiile rectificative se depun in termen de 30 de zile de la aparitia oricarei modificari a elementelor declaratiei pentru stabilirea cuantumului taxei speciale de salubrizare, urmand ca modificarea taxei de salubrizare sa se efectueze incepand cu luna urmatoare depunerii declaratiei. 
            (7) Valoarea taxei de salubrizare se stabileste si se aproba prin hotarare ADI si hotarare de Consiliu Local, al fiecarei Unitati administrativ-teritoriale membre, pana la sfarsitul anului in curs pentru anul urmator sau ori de cate ori este nevoie, in cursul anului, conform legislatiei in vigoare. 
             (8) Urmarirea si incasarea taxei de salubrizare se realizeaza de catre compartimentul desemnat din cadrul fiecarei Unitati administrativ teritoriale. 
            
Capitolul III. Facilități la plata taxei de salubrizare
        Art. 4  (1) Consiliile locale pot acorda facilități de la plata taxei de salubrizare, pe baza documentelor justificative, conform prevederilor actelor normative, în vigoare.
 (2) Facilitățile fiscale se acorda in baza hotararii de Consiliu Local, ca urmare a depunerii cererilor și documentelor justificative de către reprezentantii legali ai utilizatorilor noncasnici.
           (3) Taxa de salubrizare nu se datoreaza de catre utilizatorii noncasnici care se află în una din următoarele situații: 
          a) apar inactivi pe site-ul Ministerului Finanțelor (mfinante.gov.ro, anaf.ro);
          b) pentru punctele de lucru situate pe terenuri fara constructii; 
          c) pentru sediul social declarat unde nu se desfășoară activitate (dovedit cu documente emise de o instituţie);
          d) în cazuri de dizolvare a societății, taxa de salubrizare va fi sistată începând cu data de întâi a lunii următoare. Sistarea obligației de plată se face pe bază de cerere însoțită de documente justificative. 
 (4) Aplicarea facilităților/scutirilor prevazute la alin (3) se va realiza incepand cu data de întâi a lunii urmatoare depunerii cererilor si nu retroactiv.
 (5) Contravaloarea taxei de salubrizare va fi plafonată la suma de 15.000 lei/lună/utilizator noncasnic, indiferent de situație.
          Art. 5 (1) Utilizatorii noncasnici organizați ca PFA, II, IF, Asociații, Fundații și alte profesii liberale nu datorează taxa de salubrizare dacă îndeplinesc cumulativ urmatoarele condiții:
a)  nu au angajați;
b) activitatea utilizatorului noncasnic este susținută de persoana fizică fondatoare si nu se desfășoară la sediul acesteia;
c) sediul social al utilizatorului noncasnic este identic cu domiciliul persoanei fizice fondatoare;
d) desfășoară activitățile prevăzute la grupele de coduri CAEN de la punctele 9,19,20,21,22,24 din Anexa 3 la prezenta Metodologie; 
(2) Utilizatorii noncasnici organizați ca PFA, II, IF și alte profesii liberale care nu se încadrează la prevederile art 5, alin.(1) și desfășoară activitatile prevăzute la grupele de coduri CAEN de la punctele 9, 10,11,14,18,19,20,21,22,24 din Anexa 3 la prezenta Metodologie, datorează taxă de salubrizare, în cuantum de 18 lei/lună pentru 0-1 angajați, la care se adaugă 18 lei/lună pentru fiecare angajat.
(3) Utilizatorii noncasnici organizați ca PFA, II, IF, Asociații, Fundații și alte profesii liberale care nu se încadrează la prevederile art. 5 alin. (1), (2), vor achita contravaloarea taxei de salubrizare conform Anexei 3.
(4) Utilizatorii noncasnici care desfășoară activități proprii de birou la sediul social, conform certificatului constatator emis de ONRC, datorează taxă de salubrizare în cuantumul stabilit la pct. 9 din Anexa 3.1. 

Capitolul IV.  Termenul de plata a taxei
        Art. 6 (1) Cuantumul taxei de salubrizare cu destinatie de salubrizare se stabileste anual, cu termene de plata lunare si va fi achitata până la data de 10 ale lunii următoare in care se efectueaza prestatia. 
          (2)  In situatia in care utilizatorul noncasnic nu achita contravaloarea taxei de salubrizare la care este obligat, serviciul desemnat din cadrul Unitatii administrativ-teritoriale va emite decizie de impunere, somatie de plata si titlu executoriu, in vederea recuperarii creantei datorate. Totodata, va atrage dupa sine calculul si plata majorarilor de intarziere, conform prevederilor Codului de procedură fiscală.
          (3) Majorarile de intarziere pentru neplata la termen a taxei de salubrizare constituie venit la Bugetul Local.
          (4) Taxa de salubrizare plătită în plus se compensează sau se restituie, după caz, în termen de 30 de zile de la data depunerii cererii formulată în acest sens. 

Capitolul V.  Modul de plata a taxei de salubrizare de catre utilizatorii noncasnici 
      Art. 7 (1) Taxa de salubrizare va fi incasata prin Serviciul de taxe si impozite din cadrul Unitatilor administrativ – teritoriale, de la utilizatorii noncasnici beneficiari ai serviciului de salubrizare, generatori de deseuri pe teritoriul judetului Dambovita.
(2) Taxa de salubrizare se poate achita fie in numerar la casieria Unitatii administrativ-teritoriale pe raza careia se afla sediul/punctul de lucru, fie prin ordin de plata sau prin Sistemul national electronic de plata online a taxelor si impozitelor. Taxa se considera platita la data depunerii in banca a ordinului de plata (data vizei bancii) sau data platii on-line.

Capitolul VI.  Modul de colectare si utilizare a taxei de salubrizare
	Art. 8 (1) Fiecare Unitate administrativ-teritoriala va comunica Aparatului tehnic al Asociatiei, lunar, pana la data de 15 ale lunii urmatoare, numarul de utilizatori noncasnici și sumele încasate de la aceștia, prin Serviciul de Taxe si Impozite locale, pentru luna anterioara. 
	(2) Recuperarea restantelor de la utilizatorii noncasnici cade in sarcina autoritatilor locale și se aplică măsurile de urmărire și executare silită, in conformitate cu prevederile fiscale in materie. 
          (3) În cazul în care încasarea taxei se face prin executare silită, debitorul va achita toate cheltuielile suplimentare efectuate pentru urmărirea și încasarea acesteia.
Art. 9 (1) Taxa de salubrizare, se aproba de catre Consiliile locale la nivelul fiecarei Unitati administrativ-teritoriale, membre ale Asociatiei de Dezvoltare Intercomunitara. „Managament Integrat al Deseurilor in Judetul Dambovita”.
(2) Veniturile obtinute din taxa de salubrizare, de la utilizatorii noncasnici din judet, se utilizeaza integral pentru urmatoarele destinatii: 
- plata serviciilor de salubrizare prestate de catre operatorul de colectare si transport, facturata lunar Asociatiei de Dezvoltare Intercomunitara; 
- plata serviciilor de salubrizare prestate de catre operatorul de sortare, compostare si depozitare, facturata lunar Asociatiei de Dezvoltare Intercomunitara;
         - dezvoltarea serviciului și a infrastructurii pe raza unității administrativ-teritoriale.

Capitolul VII.  Sanctiuni 
	Art. 10 (1) Declaratiile de impunere/declaratiile rectificative, incomplete si/sau neconforme cu datele reale, se sanctioneaza in conditiile legii.
	(2) Stabilirea taxei de salubrizare in baza declaratiilor se va face sub rezerva verificarii ulterioare. In cazul declararii unor date eronate sau false obligatia de plata se va stabili retroactiv, incepand cu data depunerii ultimei declaratii de impunere/rectificativa. Declararea neconforma cu realitatea atrage raspunderea contraventionala sau penala dupa caz, conform prevederilor fiscale. 

        Capitolul VIII.  – Modul de verificare al declaratiilor de impunere ale utilizatorilor noncasnici
Art. 11 Fiecare Unitate administrativ - teritoriala poate verifica veridicitatea dintre datele reale si cele declarate, fie direct, prin reprezentanti desemnati, fie indirect prin intermediul unei comisii formata din reprezentanti ai UAT si ai Aparatului tehnic al ADI. Comisia se va deplasa la fata locului pentru a constata situatia din teren. 
   
Capitolul IX.  Dispozitii finale
Art. 12. (1) Sumele obținute din taxa de salubrizare vor fi utilizate exclusiv pentru acoperirea cheltuielilor de funcționare și dezvoltare a serviciului public de salubrizare. 
[bookmark: _GoBack] (2) Anexele 1, 2 ,3.1 și 3.2  fac parte integranta din prezenta Metodologie.

          Prezenta Metodologie de instituire si colectare a taxei de salubrizare intra in vigoare la data aprobarii ei prin hotarare a Adunarii Generale a A.D.I., iar orice alte hotărâri contrare își înceteaza aplicabilitatea.
Incepand cu aceasta data, prevederile Metodologiei devin obligatorii pentru toate partile implicate.

